Landvernd

Dagsferð að Dynk - Þjórsárferð Landverndar
2025-09-20 10:00 - 20:00 UTC | Arnes, Árnes, Iceland
Laugardaginn 20.september 2025 10:00 🥾 🥾
Landvernd fer að Dynk í Þjórsá
Fossinn Dynkur í Þjórsá, er tilkomumesti stórfoss Þjórsár sem skaðast og skerðist ef áform um Kjalölduveitu verða að veruleika.
Landvernd býður til göngu að Dynk og ef veður leyfir kíkjum við á fleiri fossa sem óhætt er að fullyrða að komi á óvart fyrir fegurð.
Lagt verður af stað með rútu úr Árnesi klukkan 10.00 laugardaginn 20. september.
Gangan sjálf tekur frá 3 – 5 klukkustundir eftir því hvað við skoðum marga fossa.
Akstur úr Árnesi að Kóngsási þar sem gangan hefst tekur 3 klukkustundir.
Ferðin kostar 15.000 yfir félagsmeðlimi Landverndar og 20.000 fyrir óskráða.
NAUÐSYNLEGT ER AÐ KLÆÐA SIG VEL. VINDÞÉTT, HLÝ FÖT, VAÐSKÓ og NESTI.

Leiðsögumenn eru af ekki af verri endanum
* Björg Eva Erlendsdóttir
* Sigþrúður Jónsdóttir
Athugið að skráning í ferðina er nauðsynleg.
Please enable JavaScript in your browser to complete this form.Fullt nafn *Símanúmer *Netfang *Ert þú félagi í Landvernd? *JáNei en ég bæti úr því:)Þessi ganga er ein af afar skemmtilegu viðburðum sem landvernd býður sínum félögum uppá KomutímiÉg mæti á föstudeginum og gisti í svefnpokaplássi með hópnumÉg mæti á staðinn að morgni laugardagsSkrá mig í göngu

Alviðruhlaupið
2025-09-14 14:00 - 17:00 | Alviðra
Ert þú hlaupagarpur? Hefur þú gaman að náttúrunni? Hefur þig alltaf langað til þess að kanna Sogið og gætir hugsað þér að komast sem lengst á sem stystum tíma?

Sunnudaginn 14. september kl. 14:00 verður hið árlega Alviðruhlaup í tilefni af Degi íslenskrar náttúru.

Hlaupið verður frá bæjarhlaðinu í Alviðru, á göngustíg á brúnni yfir Sogið og um stíga á birkivöxnu Öndverðarnesi með útsýni yfir Sogið og Hvítá. Vegalengdin er um 8 km.

Eftir hlaupið verður boðið upp á hressingu í Alviðru.

Áhugasamir eru beðnir um að senda skilaboð á stjórnanda hlaupsins á netfangið: agusta.jonsdottir@gmail.com

Uppskeruhátíð Alviðru
2025-09-14 14:00 - 16:00 | Alviðra
Viljið þið gæða ykkur á gjöfum móður náttúru? Komdu að fagna degi íslenskrar náttúru í gullfallegri náttúruperlu við land Alviðru með góðan mat og notalegan félagsskap.
Í tengslum við dag íslenskrar náttúru verður boðið til veislu og uppskerudags í Alviðru sunnudaginn, 14. september, kl. 14-17. Veisluborð verða dúkuð og boðið verður upp á grænmetissmakk úr grenndargarðinum, kaffi og kakó. Gestir bera með sér veitingar að borðinu og njóta veislunnar saman undir stjórn Auðar I. Ottesen og Sigurðar Árna Þórðarsonar. Hið árlega Alviðruhlaup verður einnig á þessum uppskerudegi.
Auður og Sigurður Árni taka vel á móti gestum sem hvattir eru til að leggja lítilræði til Pálínuboðsins og njóta þess að gleðjast saman í Alviðru.

Verið velkomin!
(…með góða skapið, snarl og/eða hlaupaskóna)

Heiðar í Háska - Skoðum stærðarinnar mælingamastur.
2025-09-11 17:00 - 19:00
Nú á fimmtudaginn er haldið aftur um Heiðar í Háska og í þetta sinn skoðum við stærðarinnar mælingamastur.
Mæting kl 17:00 á áningarstað við Nesjavallaveg en þar er mjög rúmgott stæði fyrir bíla. (smellið á slóðina eða notið hnitin 64.116705, -21.479747 )
Lýsing
Um er að ræða c.a. 2,5 km mjög létta göngu sem mun taka um 2 klst.fram og til baka með stoppum og leiðsögn. Markmiðið er að skoða 120 m hátt mælingamastur sem reist hefur verið fyrir áformað vindorkuver á svæðinu. Horft verður til þeirra áhrifa sem sjálft mastrið hefur og svo máta það við 210 metra hátt vindorkuver sem er áformað er þarna á svæðinu. Landið þarna á Mosfellsheiði er skilgreint sem þjóðlenda.
Á þennan viðburð í bakgarði höfuðborgarinnar geta allir mætt og líka þeir sem ekki eiga kost á að ganga. Þetta verður fróðleg kynning á málefninu en um leið gott tækifæri til að sýna samstöðu gegn því að landið leggist undir stóriðju vindorkurisanna. Áhrifin verða einnig tíunduð á áningarstað þar sem ásýnd og áhrif eru einnig umtalsverð frá mælimastri.

öll velkomin
Leiðsögn Kristín Helga Gunnarsdóttir og Andrés Skúlason Landvernd.

Jarðfræðiganga með Formanni Landverndar
2025-08-24 14:00 - 16:00 | Alviðra
Sunnudaginn 24. ágúst verður Jarðfræði- fræðslu ganga með Formanni Landverndar frá Alviðru um Ingólfsfjall og umhverfi.
Fræðslugangan hefst kl. 14:00 og stendur yfir í einn og hálfan tíma. Gengið verður upp í hlíðar Ingólfsfjalls og leitað ummerkja jökla og brims. Fólki er frjálst að ganga á topp Ingólfsfjalls að fræðslugöngu lokinni eða fylgja leiðsögumanni til baka að Alviðru. Boðið verður upp á kaffi og spjall í húsnæði Alviðru að göngu lokinni. Gott er að taka með sér lúpu eða stækkunargler, áttavita, steinabók og vatn að drekka. Gangan hentar vel fyrir börn sem fullorðna.
Þorgerður María Þorbjarnardóttir, jarðfræðingur og formaður Landverndar leiðir gönguna.
Upphafsstaður er bæjarhlaðið að Alviðru.

Loftlagsfestival 2025
2025-08-23 16:00 - 18:00 | Hjartatorg, Smiðjustígur 4, Reykjavík, 101, Iceland
Loftslagsfestival 2025 verður á menningarnótt 23. ágúst!
Viðburðurinn verður haldinn á Hjartatorgi í miðbænum klukkan 16:00-18:00
Öll eru velkomin en það má búast við ræðum, leik, lifandi fjöri, lifandi tónlist og fleira!

Climate Festival 2025 will be held on Culture Night on August 23rd!
Everyone is welcome to attend and you can expect speeches, live music and more!

Sjá meira á Facebook viðburðinum

Veiðar hjá Alviðru
2025-08-17 14:00 - 17:00 | Alviðra
Veiðar hjá Alviðru. Hefur þú áhuga á veiðum? Hefur þú prófað það áður eða ert ennþá að dýfa tánum í þetta friðsæla en fjöruga sport?
Nú gefst tækifæri til að veiða í Soginu fyrir landi Alviðru, sem er rómað fyrir náttúrufegurð og stórfiska. Alviðrunefnd og veiðifélagið Starir bjóða fólki með veiðiáhuga að fræðast og veiða í Soginu. Allir eru velkomnir. Veitt er á flugu.
Veiðidagur Alviðru verður sunnudagin, 17. ágúst, 2025.

Mæting við Alviðrubæ kl. 14:00 á sunnudaginn
Sagt verður frá veiðum í Soginu. Skipt verður í hópa og vísað til veiðistaða. Leiðsögumaður frá Störum ráðleggur veiðimönnum.

Dagskrá lýkur um kl. 17:00. Kakó, kaffi og kleinur verða í boði í Alviðru.

Gerið svo vel að tilkynna nöfn veiðimanna í tölvupósti: s@sigurdurarni.is
Þau sem fyrst skrá þátttöku ganga fyrir ef mikill fjöldi vill veiða.
Hlökkum til að sjá ykkur!

Anda og þakka fyrir náttúru íslands
2025-07-17 08:00 - 17:00
Athugið þetta er ekki viðburður heldur ósk um sameiginlega samfélagshugsun.

í Dag skulum við anda og þakka fyrir fallegu náttúru okkar.

Hvar sem við erum stödd á Íslandi. Finnum grasið undir tánum og vindinn í eyrunum. Ef við erum heppin þá finnum við kannski fyrir sólargeislunum leika við andlitið

Verndum náttúruna okkar

Fuglafjör í Vatnsmýrinni
2025-07-02 18:30 | Vatnsmyrin, Sæmundargata, Reykjavík
Landvernd ætlar að halda skemmtilegt fuglafjör í Vatnsmýrinni fyrir unga sem aldna þar sem við kynnumst náttúruperlunni í nálægð

Miðvikudaginn 2. júlí ætlum við að halda stórskemmtilegan viðburð fyrir öll sem eru áhugasöm um Fugla.

Þetta er einstaklega aðgengilegur viðburður fyrir unga sem aldna á höfuðborgarsvæðinu því við ætlum okkur að hittast í Vatsmýrinni.Þar má rölta um og draga andann í miðborgar náttúruperlu.Fuglafylgirinn Hlynur Steinsson er þekktur fyrir að fræða fólk á skemmtilegan hátt um fiðraðar verur. Fyrst fáum við að sjá fjaðrir og fleira úr mikilli nálægð en færum okkur svo út með sjónaukana.Hver veit hvort við förum í einhverja leiki
Verið öll velkomin í fuglafjör í Vatnsmýrinni
Með kíki eða án, stór eða smá, fuglaelskendur eða fólk sem nýtur náttúrunnar.
Þó tæknilega séð gæti þetta verið á kvöldmatartíma þá er vissulega hægt að borða fyrir eða eftir eða bara koma með nesti og nasla með fuglunum.
Þetta verður fljúgandi frjálst flæði.

Endilega skoðið facebook viðburðinn og setjið Going
Hlökkum til að sjá ykkur

Upp á Ingólfsfjall
2025-06-28 13:00 - 15:00 | Alviðra
Ganga upp á Ingólfsfjall og notalegheit með kakó og kleinum.
Síðbúin Jónsmessuganga að Inghól og norður eftir fjallinu, niður að Torfastöðum og til suðurs meðfram fjallshlíðinni að Alviðrubænum.
Ingólfsfjall
er 551 m hátt virðulegt móbergsfjall í Ölfusi. Fjallið er bratt á þrjá vegu, í vestur, austur og suður en aflíðandi til norðurs að bænum Litla-Hálsi og að Torfastöðu, sem er nokkuð brattari niðurleið. Fjallið er „bæjarfjall“ Selfyssinga og þangað sækja þeir neysluvatn sitt.
Ingólfsfjall er nefnt eftir Ingólfi Arnarsyni sem talinn er hafa verið fyrstur til að nema varanlega land á Íslandi. Hafði hann i vetursetu undir Ingólfsfjalli á leið til Reykjavíkur, að því er segir í Landnámu, og flutti frá Reykjavík gamall maður aftur að fjallinu og lauk þar ævidögum sínum
Gengið verður frá bænum Alviðru
Hér má finna saðsetningu Alviðru á korti
eftir merktri gönguleið um gönguskarð ofan við bæinn og upp að Inghól, þar sem Ingólfur landsnámsmaður var heygður. Þaðan er afar víðsýnt á góðum degi. Gangan upp er brött og nokkuð erfið en gönguleiðin á fjallinu er auðveld. Frá Inghól verður gengið norður eftir Ingólfsfjalli og komið niður á móts við Torfastaði. Það er nokkuð brött leið og því gott að hafa göngustaf með til að styðjast við. Þegar niður er komið er gengið til suðurs meðfram fjallinu að Alviðrubænum. Ætla má að gangan taki 4 til 6 klukkustundir.
Munið göngustaf, haldgóða skó, hlífðarföt og nestisbita. Leiðsögumaður er Tryggvi Felixson fv. formaður Landverndar sem oft hefur gengið á fjallið.
Boðið verður upp á kakó og kleinur í bænum að aflokinni göngu.
Þeim sem ekki treysta sér á fjallið er bent á ákaflega áhugaverða, fallega, vel merkta og auðfarna gönguleið um Öndverðarnes II meðfram Soginu og Hvítá. Leiðbeiningar um þessa gönguleið verða veittar í Alviðru áður en gangan á fjallið hefst.
Alviðra er friðland og fræðslumiðstöð Landverndar. Öndverðarnes II er eign Árnesinga og er einnig friðland með merktum gönguleiðum og opið almenningi.
Í sumar stendur Alviðra fræðslusetur Landverndar fyrir öðrum skemmtilegum og fræðandi viðburðum. Dagskrá sumarsins er hér á síðu Landverndar
viðburð má finna hér á facebooksíðu Alviðru

Sköflungsganga Landverndar - Heiðar í háska - Mosfellsheiði
2025-06-19 18:00 - 20:00
Fimmtudaginn 19. júní klukkan 18:00 🥾

Leiðarlýsing á upphafsreit gönguleiðar: Beygt er út af Suðurlandsvegi og Nesjavallavegur ekinn meðfram rörinu. Þrátt fyrir að við gerum ráð fyrir að flestir vilji fara á eigin bílum, væri gott að sameinast í bíla hjá Össuri á Grjóthálsi en þaðan verður farið í síðasta lagi kl.17:15.

Staðsetning: Mæting og upphaf göngu er kl 18:00 á bílastæði sem er merkt inn á eftirfarandi hlekk
svo rata megi auðveldlega: https://maps.app.goo.gl/iNgXsaXXVV6nV6Ls9

Lýsing gönguferðar: Lengd gönguleiðar er ca. 5 km fram og til baka. Gert er ráð fyrir að gangan taki allt að þrjár klukkustundir með nestisstund. Mikilvægt er til öryggis að taka með skjólgóðan fatnað og góða skó en annars er leiðin greiðfær og við flestra hæfi og auðvitað gerum við ráð fyrir góðu gönguveðri og stórkostlegu útsýni. ☺
Af Sköflungi er góð sýn yfir Mosfellsheiði, einnig til Þingvalla og síðast en ekki síst yfir áhrifasvæði fyrirhugaðra framkvæmda við vindorkuver.

Þetta er þriðja gangan undir merkjunum “Heiðar í háska” og voru hinar göngurnar fjölmennar og mæltust sérstaklega vel fyrir. Allir áhugasamir eru hjartanlega velkomnir og athugið að gangan er ekki aðeins fyrir félaga í Landvernd. Við hvetjum hins vegar auðvitað þátttakendur til að ganga til liðs við Landvernd auk þess að taka þátt í samstöðugöngu gegn þeim áformum sem uppi eru.

Áform eru uppi um þrjú vindorkuver á milli Lyklafells og Sköflungs á Mosfellsheiði.
Hæð vindorku mannvirkja á svæðinu eru áætluð frá 180 – 210 metra á hæð. Vindorkuverum á Mosfellsheiði er ætlað að rísa í flasið á útivistarlandi og náttúruparadís höfuðborgarbúa.
Mikil andstaða er við þessi áform enda hefðu fyrirhuguð iðnaðarver áhrif á náttúru, lífríki og upplifun og útivist á gríðarlega stóru svæði. Auk beinna samfélagslegra áhrifa hafa atvinnuflugmenn og áhugafólk um flug lýst yfir sérstökum áhyggjum af staðsetningu vindorkuvera á þessu svæði.
Stöndum saman og sýnum samhug í verki til varnar einstöku útivistarsvæði og heiðarlandi við rætur Hengils í bakgarði stór höfuðborgarsvæðisins og Þingvallasveitar.

Verið velkomin í meðmælagöngu með heiðarlandi í hættu.
Leiðsögumenn: Páll Ásgeir Ásgeirsson, Rósa Sigrún Jónsdóttir,
Andrés Skúlason og Kristín Helga Gunnarsdóttir.

Vinsamlega athugið að skráning í ferðina er æskileg og hægt að gera það á facebook viðburðinum hér: https://fb.me/e/4KlX8DBub

Nánari upplýsingar veita:
Kristín Helga Gunnarsdóttir, stjórnarfulltrúi í Landvernd – 896 9771.
Andrés Skúlason verkefnastjóri Landvernd – 8995899.

Árleg lúpínuhringferð um Reykjanesfólkvang
2025-06-15 09:00 - 15:00
Sjálfboðaliðasamtök um náttúruvernd (Sjá) eru deild í Landvernd með það helsta markmið að gefa fólki tækifæri til að vinna að náttúruvernd.
Þetta er góður félagsskapur sem nýtir krafta sína í skemmtilegum verkefnum í þágu náttúruverndar.
Í áratug höfum við vaktað nokkra staði í Reykjanesfólkvangi, takmarkað útbreiðslu lúpínu til svæða sem eru að mestu lúpínulaus. Það gerum við árlega með því að hemja þar útbreiðslu lúpínu og höfum einnig stöðvað jarðvegseyðingu með grasfræi og áburði

Umsjón: Þorvaldur Örn (s.895 6841) og Örn Þorvaldsson.

Um er að ræða göngu á fallegri leið með leiðsögn og skemmtilegri lúpínuvinnu.

Mæting við N1 í Hafnarfirði kl. 9 eða í Seltún í Krýsuvík kl. 10.

Öll hjartanlega velkomin! Bara mæta á staðinn. Fullkomið verk fyrir vinnufúsar hendur og hugarfar náttúruverndar

Lífið í og við Sogið
2025-06-14 14:00 - 16:00 | Alviðra
Laugardaginn 14. júní 2025 kl. 14 – 16 munu náttúrufræðingarnir Einar Þorleifsson, Rannveig Thoroddsen og Skúli Skúlason, leiða létta fræðslugöngu um Þrastaskóg og Sogið. Litið verður eftir foldarskarti í skógarbotni og lagt við hlustir eftir fuglasöng á grein eða kvaki á Soginu, um leið og fræðst verður um lífríki Sogsins, tengslum þess við Þingvallavatn, með áherslu á fiska, og dregin fram sérstaða þess og verðmæti og sett í alþjóðlegt samhengi.
Dagskráin hefst á hlaði Alviðru, sem er fræðslusetur Landverndar. Síðan verður haldið að Þrastalundi og gengið um skóginn og meðfram Soginu. Fræðslugangan er ætluð fólki á öllum aldri og börnin eru svo sannarlega velkomin. Takið með viðeigandi hlífðarfatnað og kíkir gæti komið að notum. Við lok göngu verða þjóðlegar veitingar í boði í Alviðrubænum.
Sogið, Alviðrujörðin og Þrastaskógur er ævintýraheimur. Verið velkomin.
Alviðrunefnd Landverndar

Fuglalíf við Sogið
2025-06-07 14:00 - 17:00 | Alviðra
Sogið og umhverfi þess er fuglaparadís. Laugardaginn 7. júní kl. 14:00 munu tveir félagar í Fuglavernd leiða fuglaskoðun og jafnvel fuglahlustun við þessa vatnsmestu lindá Íslands.
Ferðin hefst við Alviðrubæinn kl. 14. Mörg bílastæði eru við fjóshlöðuna. Gengið verður að Sogi, hlustað og skimað eftir fuglum. Takið gjarnan með ykkur sjónauka, og gleymið ekki börn eru hjartanlega velkomin. Mælt er með hlýjum hlífðarfatnaði því oft er staldrað við, hlustað og jafnvel horft lengi.
Fuglaskoðunin varir í um 2 klukkutíma. Síðan verður fuglaspjall í Alviðru. Landverndarkakó og kleinur verða í boði. Þá verður hægt að skoða og ræða þá uppstoppuðu fugla sem eru geymdir í bænum. Allir velkomnir.
14:00 Fuglaskoðun hefst.
16: 00 Kakó, kleinur og spjall.
Alviðra er staðsett við Biskupstungubraut undir Ingólfsfjalli á mótsvið Þrastarlund, um 10 km frá Selfossi.
Sumarkveðja, Landvernd og Fuglavernd

Fræðsluganga í Heiðmörk
2025-05-26 18:00 - 20:00
Lagt verður af stað frá Elliðavatnsbænum kl. 18:00, mánudaginn 26. maí.Gangan tekur um tvo tíma og endar á sama stað.
Viðburðurinn er í boði Landverndar, Ferðafélags Íslands og Skógræktarfélags Reykjavíkur.
Gott aðgengi almennings að grænum svæðum hefur ómetanlegt gildi fyrir lýðheilsu og samfélag. Almannarétturinn tryggir fólki náttúruupplifun, en þekking á náttúrunni styður jafnframt við náttúruvernd.
Verðmæti í húfi
Heiðmörk er stærsta og fjölsóttasta útivistarsvæði höfuðborgarsvæðisins. Þar gefst gestum tækifæri til að kynnast fjölbreyttri náttúru – plöntum, dýralífi, vötnum og jarðmyndunum – í skjólgóðu og aðgengilegu umhverfi rétt við borgarmörkin.
Áform eru uppi um að takmarka aðgengi að svæðinu, enda þar vatnsból borgarinnar. Samtökin sem standa að göngunni treysta því að unnt verði að samræma nauðsynlega vernd vatnsbóla og almannarétt um frjálsa för um Heiðmörk – í anda sjálfbærni og lýðræðis. Slíkt hefur tekist annars staðar og getur líka tekist hér.
Gengið verður að þeim svæðum í Heiðmörk sem fyrirhugað er að girða af og loka. Í göngunni verður rætt um þau verðmæti sem í húfi eru.

Aðalfundur Landverndar 2025
2025-05-23 16:00 - 19:00 | Tjarnarbíó, Tjarnargata 12, Reykjavík, 101
Aðalfundur félagsins verður haldinn 23. maí næstkomandi. Við hvetjum alla félaga til að taka daginn frá.

Stjórn Landverndar óskar eftir framboðum í stjórn en ár hvert er kosið í 5 embætti til tveggja ára. Í ár er kosið er í fjögur stjórnarsæti auk formannsembættis.
Kjörgengir í stjórn eru skráðir félagar og fulltrúar félaga og samtaka í Landvernd sem eru skuldlausir við samtökin. Framboð berist á landvernd@landvernd.is fyrir 9. maí 2025.

Ályktunartillögur og tillögur að lagabreytingum skulu berast á landvernd@landvernd.is fyrir 13. maí. Lög Landverndar má finna hér: https://landvernd.is/log-landverndar/

Dagskrá aðalfundar í Tjarnarbíói 23. maí 2025.

16.00 Setning fundar. Þorgerður María.
16.05 Ávarp umhverfis, orku og auðlindaráðherra. Jóhann Páll Jóhannsson.
16.20 – Aðalfundarstörf.
· Kosning fundarstjóra og fundarritara.
· Kosning í nefndir, kjörnefnd, allsherjarnefnd og laganefnd
· Skýrsla stjórnar,
· Kynning ársreiknings og hann lagður fram til samþykktar.
· Kosning skoðunarmanna reikninga.
16.40 Ný stefna borin upp til samþykktar.
16.55 Lagabreytingar bornar upp til samþykktar og tillaga um árgjald.
17.00 – 17.15 Kaffihlé.
17.15 Niðurstaða úr stjórnarkjöri, Ný stjórn kynnt og stjórnarmenn kvaddir.
17.30 Grænfáninn – menntun til framtíðar.
17.40 Gjörningur í mynd og söng.
17.50 Ályktanir fundarins bornar upp til samþykktar.
18.10 – 18.40 Almennar umræður.
18:40 Viðurkenning Landverndar.
18:50 Fundi slitið, léttar veitingar, snarl og spjall
19.30 Fræðsluganga í kringum Tjörnina, eða á næsta bar, eftir því sem veður og aðstæður leyfa.

Skráning á aðalfund Landverndar 2025
2025-05-23 15:30 - 19:30 | Tjarnarbíó, Tjarnargata 12, Reykjavík, 101
Boðað er til aðalfundar Landverndar föstudaginn 23. maí. Húsið opnar 15:30 og hefst fundurinn á slaginu 16:00.
Sjá allar upplýsingar um fundinn hér.

Skráning á aðalfund

Fundargestir eru beðnir að skrá sig fyrirfram.
Please enable JavaScript in your browser to complete this form.Fullt nafn *Símanúmer *Netfang *Kennitala *Reikningsnúmer *Bæta við upphæð *skrá mig
Skráning á aðalfund Landverndar 2025

Stefnumótunarfundur Landverndar
2025-05-12 20:00 - 21:30
Stefnumótunarfundur Landverndar verður haldinn mánudaginn 12. maí, klukkan 20.00, Guðrúnartúni 1, 105 Reykjavík.
Til umræðu verða stefnudrög stjórnar Landverndar sem lögð verða fyrir aðalfund 23. maí.

Sáningarvaka í Alviðru
2025-05-10 14:00 - 16:00 | Alviðra
Sáningarvaka í Alviðru, laugardaginn 10. maí
Samverustund með Auði I. Ottesen garðyrkjufræðingi verður í Alviðru – fræðslusetri Landverndar – laugardaginn, 10. maí, frá kl. 14-16. Þessi maífræðsla er ætluð þeim sem vilja ná árangri í matjurtarækt og njóta ríkulegrar uppskeru garðvinnunnar.

Auður hefur umsjón með grenndargörðunum í Alviðru og mun kynna ræktunarmöguleika þar. Allir félagar í Landvernd eiga kost á að rækta eigið grænmeti í grenndargarðinum. Auður fræðir um forræktun, hvaða tegundum megi sá beint út í beð og um mismunandi ræktunaraðferðir. Ráðlagt verður með áburðargjöf og lífrænar lausnir gegn vágestum og plöntusjúkdómum. Kynntar verða fjölmargar tegundir krydd- og matjurta.

Þau, sem áhuga hafa á að rækta í grenndargarðinum, geta skráð sig til þátttöku á sáningarvökunni.
Til fjáröflunnar gerð kryddspírala í grenndargarðinum verður selt kaffi og með því. Einnig verða til sölu kryddjurtir og forræktað grænmeti.
Alviðra er náttúruverndar- og fræðslustofnun Landverndar staðsett undir Ingólfsfjalli vestan við Sogið, um 10 km. frá Selfossi við Biskupstungubraut.

Heimildamyndin Ocean með David Attenborough
2025-05-08
“Hafið er lífbúnaður plánetunnar okkar og helsti bandamaður okkar í baráttunni gegn hamfarahlýnun. Samt er það á krossgötum, við erum að sjúga lífið úr hafinu.“
Sir David Attenborough hefur tileinkað stóran part ævi sinnar til umhverfsimála og fræðslu um lífríki jarðar. Heimildamyndin Ocean, eða Hafið með David Attenborough, verður sýnd í kvikmyndahúsum um allan heim 8. maí næstkomandi, á 99 ára afmæli Attenborough.
Hafið verður sýnd þrisvar sinnum í Smárabíói fyrir almenna gesti en 9. maí verður sérstök Íslandsfrumsýning á vegum Icelandic Wildlife Fund, Landverndar, Náttúruverndarsamtök, Hvalavinir-Stop whaling in Iceland og NASF. Toby Nowlan, leikstjóri myndarinnar, verður viðstaddur og ávarpar gesti

Fræðsluganga um Ögmundarhraun
2025-04-15 17:00 - 19:00 | Ögmundarhraun, Suðustrandarvegur, Iceland
Náttúruverndarsamtök Suðvesturlands og Landvernd bjóða í fræðslugöngu um Ögmundarhraun þar sem við fræðumst um hnignun lands og landgræðslu. Hver er staða minjaverndar vegna landeyðingar og eldgosa?

Mæting er klukkan 17:00 við jaðar Ögmundahrauns austan megin á bílastæði sunnan við Suðurstrandaveg. Gert er ráð fyrir 2 klst göngu

Málþing um áhrif vindorkuvera á náttúru
2025-04-03 19:00 - 21:00
Náttúruverndarsamtök Austurlands og Landvernd bjóða til málþings um áhrif virkjunar vindorku á náttúru. Markmið fundarins er að fræðast um þau áhrif sem þessi aðferð til orkuöflunar kemur til með hafa á íslenska náttúru. Sérfræðingar á mismunandi sviðum munu flytja erindi og setjast í lok fundar í pallborð þar sem tekið verður við spurningum úr sal.
Fundurinn verður haldinn í Sláturhúsinu á Egilsstöðum og mun formaður umhverfis- og skipulagsráðs Múlaþings einnig veita upplýsingar um það sem sveitarfélagið hefur verið að vinna að í tengslum við vindorkumöguleika og nýtt aðalskipulag.
Öllum er boðið að koma og fræðast með okkur. Boðið verður upp á léttar veitingar.

Dagskrá:19:00 Setning fundar19:05 Þorvarður Árnason: Vindorkuvæðing Íslands – áhrif á landslag og víðerni19:20 Vigdís Freyja Helmutsdóttir: Áhrif vindorkuvera á búfénað og gróðurfar19:35 Jóhann Óli Hilmarsson: Fuglar og vindmyllur, rannsóknir og áhrif19:50 Stutt kaffihlé20:00 Andrés Skúlason: Áhrif á umhverfi og samfélag20:15 Jónína Brynjólfsdóttir: Vindorkunýting á forsendu sveitarstjórna20:30 Pallborðsumræður21:00 Fundi slitið
Fundinum verður streymt en aðeins fólki í sal býðst að bera fram spurningar
Hlekkur á streymi
Ljósmynd: Skarphéðinn G. Þórisson. Snæfell.

Drög að nýrri stefnu Landverndar kynnt á Egilsstöðum
2025-04-03 17:00 - 18:30
Þorbjörg María Þorbjarnardóttir, formaður Landverndar og Björg Eva Erlendsdóttir, framkvæmdastjóri Landverndar, kynna drög að nýrri stefnu Landverndar.

Félagar í Landvernd hafa tækifæri til að koma með athugasemdir við drögin.

Sjáumst í Tehúsinu, Egilsstöðum, 3. apríl milli 17:00 og 18:30.

Náttúruverndarstefna í Leifshúsum á Norðurlandi
2025-04-02 17:00 - 18:30
Landvernd fer í hringferð um Ísland í næstu viku og heimsækir náttúruverndarfélög og kynnir sér náttúru, landsvæði, framkvæmdasvæði og skógrækt með leiðsögn heimafólks á hverjum stað.
Náttúruverndarfólk sem vill slást í hópinn, eða hefur mikilvæga sögu að segja getur haft samband við Landvernd á leið um landið, í netfangið bjorgeva@landvernd.is og þorgerður@landvernd.is.
Fyrsta stopp.
Samtök um náttúruvernd á Norðurlandi, (SUNN) og Landvernd boða til félagsfundar um stefnumótun í náttúruvernd.

Fundurinn hefst klukkan 18.00 og lýkur klukkan 19.30.
Dagskrá:
Kynning Sunn, Rakel Hinriksdóttir, formaður.
Kynning Landvernd, Þorgerður María Þorbjarnardóttir, formaður.
Stefnumótun og strengir samstilltir um umhverfis, loftslags og náttúruvernd.
Öll velkomin.

Vinnustofa í teikningu til áhrifa - Félagakvöld Landverndar
2025-03-13 20:00 - 22:00 | Skrifstofa Landverndar, Guðrúnartún 1, Reykjavík, 105, Iceland
Á félagakvöldi Landverndar í mars ætlar Rán Flygenring að koma til okkar og halda vinnustofu í teikningu til áhrifa.
Rán hefur vakið athygli fyrir margt en meðal annars með því að gefa út nokkrar myndskýrslur um bæði hvalveiðar og fiskeldi.
Á vinnustofunni munum við ræða saman um áhrif teikninga og gera teikniæfingar saman. Blöð og pennar verða í boði en fólk er einnig hvatt til þess að koma með sín eigin teiknigögn.
Viðburðurinn er fyrir félaga í Landvernd. Öll geta gerst félagar á síðu Landverndar: www.landvernd.is/gerast-felagi/
Landvernd eru frjáls félagasamtök sem eru rekin með félagsgjöldum og styrkjum. Þú getur haft áhrif með því að ganga í Landvernd.————————————–
Rán hefur sinnt margvíslegum hönnunar- og teiknistörfum á ferlinum; m.a. var hún grafískur hönnuður og listrænn stjórnandi á vinnustofu Atla Hilmarssonar á árunum 2009-2010 og Hirðteiknari Reykjavíkurborgar árið 2011 áður en hún lagðist í tæplega áratugarlangt flakk um heiminn.
Rán er nú sjálfstætt starfandi mynd- og rithöfundur, listamaður og hönnuður í Reykjavík. Hún hefur skrifað bækur með eigin teikningum og texta og einnig unnið bækur í félagi við aðra. Bækur Ránar hafa komið út á ensku og þýsku, auk íslensku.
Hún hefur hlotið fjölda verðlauna og tilnefninga til verðlauna fyrir verk sín, bæði á Íslandi og erlendis.

Stefnumótunarfundur Landverndar
2025-02-24 17:00 - 18:00
Félagsfundur Landverndar.

Áfram verður unnið að stefnumótun Landverndar, mánudaginn 24. febrúar, klukkan 17:00 – 18:00.

Valfrjálst er hvort mætt sé á fundinn í Guðrúnartún 1 eða á Zoom.

Hér er hlekkur á fundinn: Join the meeting now

Um stefnumótun Landverndar

Í janúar hófst vinna að endurskoðun stefnu Landverndar. Fjölmennur stefnumótunarfundur var haldinn fyrr í febrúar og ávarpaði orku-, umhverfis- og loftslagsráðherra fundinn.
Ný stefna verður lögð fram til samþykktar á aðalfundi Landverndar 23. maí.

Stefna Landverndar byggir á stefnumótandi félagsfundum sem haldnir eru á þriggja ára fresti. Stefnu Landverndar áranna 2022-2024 er að finna hér: https://landvernd.is/stefna-landverndar-2022-2024/

Stefnumót við ráðherra
2025-02-10 20:00 - 21:30 | online
Fyrsti stefnumótunarfundur Landverndar af nokkrum verður haldinn rafrænt þriðjudaginn 11. febrúar frá klukkan 20:00 – 21:30.
Jóhann Páll Jóhannsson, umhverfis-, orku- og loftslagsráðherra, ávarpar fundinn.
Í janúar hófst vinna að endurskoðun stefnu Landverndar sem lögð verður fram á aðalfundi. Á félagsfundinum ræðum við stefnuna og þær breytingatillögur sem þegar hafa komið fram um stefnuna.
Ný stefna verður lögð fram til samþykktar á aðalfundi Landverndar.
Stefna Landverndar byggir á stefnumótandi félagafundum sem haldnir eru á þriggja ára fresti. Stefnu Landverndar áranna 2022-2024 er að finna hér: https://landvernd.is/stefna-landverndar-2022-2024/

Hér er hlekkur á fundinn:
https://us02web.zoom.us/j/87888394024

Fundurinn átti upphaflega að vera í dag en var færður vegna stefnuræðu forsætisráðherra sem var færð til vegna óveðurs í síðustu viku.

Verið öll innilega velkomin!

Náttúruverndarsamráð
2025-01-23 20:00 - 21:30 | Fjarfundur á Zoom
Kæru náttúruverndarar nær og fjær. Við endutökum leikinn frá í fyrra og boðum til samráðs meðlima og aðildarfélaga Landverndar. Viðburðurinn fer fram á netinu milli 20:00 og 21:30 – 23.01.25. Á viðburðinum verða umræður um stefnumótun Landverndar sem framundan er og almennar umræður um umhverfismál á Íslandi.

Hlökkum til að sjá ykkur!

https://us02web.zoom.us/j/86398660260
Fundarboðið er undir viðburðir á facebook og efst í horninu stendur JOIN og þar opnast hlekkur þegar fundur byrjar.
Það er ekki nauðsynlegt að skrá sig fyrirfram, en þegar til fundar kemur þarf að skrá sig inn með réttu nafni og gjarnan samtökum líka.
Dagskrá:
Þorgerður fagnar fundargestum segir fá stefnumótun og býður fólki að taka þátt og fer yfir það allra helsta í náttúruvernd sem varðar okkur öll.
Grænfáninn kynnir sína starfsemi.
Náttúruverndarfélög Sunn, Naust, SVS , DÍS og fleiri kynna sín stærstu mál.
Innlegg frá Grímsey um togveiðar í landgrunninu.
Innlegg frá baráttuhópi um verndun Laugarness.

Björg Eva sinnir tímavörslu.
Tvær mínútur á hvert innlegg.
Eftir innlegg eru umræður. BEE heldur áfram að passa að enginn steli fundinum.

Hver er tilgangurinn? Kynning á COP16 og COP29 ráðstefnunum
2024-12-12 17:00 - 18:00 | Hafnar.Haus, Tryggvagata 17, Reykjavík, 101, Iceland
Formaður Landverndar, Þorgerður María Þorbjarnardóttir, er nýlega komin heim til Íslands eftir að hafa lagt land undir fót og sótt tvær ráðstefnur Sameinuðu þjóðanna. Ráðstefnurnar sem Þorgerður sótti voru annarsvegar COP16 um samning um líffræðilegan fjölbreytileika, og haldin var í Cali í Kólumbíu, og hinsvegar COP29 um samning um loftslagsbreytingar, sem haldin var í Baku í Azerbaijan.
Ráðstefnurnar voru ólíkar en áttu það sameiginlegt að rifist var um orðalag sem skerpa á hvernig samkomulag næst um þessi stóru málefni samtímans. Þorgerður býður félögum í Landvernd á kynningu um ferðalagið og samningaviðræðurnar. Hvað átti sér stað innan sem utan formlegra samningaviðræða? Hvernig er að fara á tvær stórar ráðstefnur í einni beit? Eru þær einhvers virði? Þessu og fleiru ætlar Þorgerður að leitast við að svara í kynningunni.
Við hlökkum til að sjá ykkur!

Aðventuganga og jólatré í Alviðru
2024-12-07 13:00 - 16:00 | Alviðra
Aðventan!
Við bíðum og notum tímann til að undirbúa hátíð ljóssins. Undir Ingólfsfjalli við Sogið á móts við Þrastarlund er jörðin Alviðra. Þar fögnum við aðventunni með göngu út í vetrarríkið og svo með söng, jólasögu og piparkökum í hlýjunni inni í gamla bænum.
Alviðra, fræðslusetur Landverndar, er friðland, náttúruskóli og útvistarparadís með Ingólfsfjall í bakgarðinum. Hér og þar á jörðinni leynast tré sem hafa alla burði til að verða falleg jólatré. Við leitum þeirra í göngunni, fellum og tökum með heim í bæ. Þessi tré eiga sér framtíð sem jólatré í stofu þátttakenda þegar nær dregur að jólum.
Mæting við gamla bóndabæinn kl. 13:00 laugardaginn 7. desember. Eftir göngu verður boðið upp á heitt að drekka, piparkökur, jólasögu og söng í gamla bæjarhúsinu. Ef við komust í stuð göngum við í kringum!
Við tökum sunnudaginn 8. desember frá, til vara, ef veður eru válynd þann 7. desember. Best að fylgjast með fésbókarsíðu Alviðru fræðsluseturs Landverndar til að leita frétta um hvort breyting verður á dagsetningu vegna veðurs.
Verið velkomin!
